OpenLLM-France/wikimedia huggingface dataset:
# Austregesil de Bourges

Austregesil de Bourges, també anomenat en francès saint Outrille (Bourges, Cher, Centre, França, s. VI - 624) fou un religiós, arquebisbe de Bourges entre 612 i 624. És venerat com a sant per diverses confessions cristianes.

## Biografia

Nasqué a Bourges en 551 en una família noble, fill d'un senador i una esclava. Fou company d'estudis de Gregori de Tours i fou cortesà del rei Guntram de Borgonya. Arran d'una acusació d'estar implicat en un frau en el tresor reial, el rei va ordenar una ordalia entre l'acusador, Betelí, i Austregesil: el mateix dia de judici de Déu, Betelí es matà en caure del cavall i això fou interpretat com la condemna divina: Austregesil fou declarat innocent i alliberat.
Abandonà la cort i abraçà la vida religiosa, ingressant en un monestir sota el bisbe Aunari d'Auxerre entre 572 i 603. Eteri de Lió el consagrà sotsdiaca entre 586 i 602, i abat de Saint-Nizier. En morir Apol·linar, fou consagrat bisbe de Bourges el 13 de febrer de 612. Morí el 20 de maig de 624.

## Referències

* ↑ Alban Butler,Jean-François Goderd,Petrus Franciscus Xaverius De Ram- Vies des pères, martyrs et autres principaux saints, tirées des actes originaux et des monuments les plus authentiques, Volume 3 - Bruxelles - 1834

## Bibliografia

* La vie des vrais chrétiens orthodoxes francophones. "Saint Austrégisile ou saint Outrille, évêque de Bourges".
* Nominis. "Saint Outrille".
# Edwin Bailey Elliott

Edwin Bailey Elliott (Oxford, 1 de juny de 1851 - Oxford, 21 de juliol de 1937) va ser un matemàtic anglès, professor de la Universitat d'Oxford.

## Vida i obra

Elliott es va graduar el 1873 al Magdalene College de la universitat d'Oxford amb les millors qualificacions en matemàtiques. El 1874 va ser nomenat fellow i tutor de matemàtiques del Queen's College; també va fer classes de matemàtiques al Corpus Christi College. Finalment el 1892 va ser nomenat per la càtedra Waynflete de Matemàtiques Pures, càrrec que va exercir fins que es va retirar el 1922.
El seu camp de recerca va ser fonamentalment l'àlgebra. La seva obra més important és The Algebra of Quantics (1a edició: 1895, 2a edició: 1913), en la que sintetitzava al més alt nivell tots els treballs anteriors de Cailey, Sylvester i Salmon en teoria dels invariants.

## Referències

* ↑ Turnbull, 1936, p. 425.
* ↑ Rayner, 2013, p. 307.
* ↑ Parshall, 2006, p. 186 i ss.

## Bibliografia

* Parshall, Karen Hunger «The British development of the theory of invariants (1841–1895)» (en anglès). BSHM Bulletin: Journal of the British Society for the History of Mathematics, Vol. 21, Num. 3, 2006, pàg. 186-199. DOI: 10.1080/17498430600964417. ISSN: 1749-8430.
* Rayner, Margaret E. «The 20th century». A: John Fauvel; Raymond Flood; Robin Wilson (eds.). Oxford Figures: Eight Centuries of the Mathematical Sciences (en anglès). Oxford University Press, 2013, p. 305-324. ISBN 978-0-19-968197-6.
* Turnbull, H.W. «Edwin Bailey Elliott, 1851 - 1937» (en anglès). Obituary Notices of Fellows of the Royal Society, Vol. 2, Num. 6, 1936, pàg. 424-431. DOI: 10.1098/rsbm.1938.0026. ISSN: 1479-571X.

## Enllaços externs

* O'Connor, John J.; Robertson, Edmund F. «Edwin Bailey Elliott» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Juli Crisp

Juli Crisp (en llatí Julius Crispus) va ser un tribú dels pretorians executat per ordre de Septimi Sever durant la guerra contra els parts l'any 199, perquè en estar cansat de les penes de la campanya va criticar els projectes ambiciosos de l'emperador divulgant uns pasquins que duien una cita de Virgili:
| « | Scilicet, ut Turno contingat regia conjux, Nos, animae viles, inhumata infletaque turba, Sternamur campis ... | » |
(Ès evident, perquè Turn tingui per muller la filla d'un rei, cal que nosaltres, ànimes vils, una turba sense tomba ni plor, siguem estressats per les planes...)
Un fet que de per sí no té gaire importància, però confirma allò que Espartià diu de Septimi Sever, que era molt cruel en castigar el que afectés a la seva dignitat personal.

## Referències

* ↑ Virgili. Eneida XI, 372
* ↑ Crispus, Julius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 892
# Gastrotheca monticola

La granota marsupial (Gastrotheca monticola) és una espècie de granota de la família del hemipràctids. Va ser descrit per Thomas Barbour i G. Kingsley Noble el 1920.
Viu en arbustos de boscos tropicals humits de muntanya, en bromeliàcies, i en hàbitats alterats que conserven boscs a les aixelles de fulles de palmera als parcs, als terrats, als boscos de brolla i de ribera dins de parcel·les de conreu, i a les plantacions de plàtans i cafès. Les femelles porten els ous en bosses a l'esquena i posen els capgrossos als rierols.

## Distribució

Cotes de 1900–1960 m a les proximitats a la vall del riu Huancabamba, que desemboca cap al sud al riu Chamaya, afluent del riu Marañón; l'espècie es troba a Ayabaca (2700 m) al nord-oest de la localitat tipus. La seva distribució s'estén cap al sud-est fins a diverses localitats a elevacions de 2360-3235 m a la part nord de la Cordillera Central al Departament d'Amazones, Perú.

## Referències

* ↑ Barbour, Thomas; Noble, G. Kingsley «Some amphibians from northwestern Peru, with a revision of the genera Phyllobates and Telmatobius». Bulletin of the Museum of Comparative Zoology at Harvard College, 63, 1920, pàg. 426-427. ISSN: 0027-4100.
* ↑ SSC Amphibian Specialist Group «Mountain Marsupial Frog Gastrotheca monticola» (en anglès). Llista Vermella de la UICN, 2014. DOI: 10.2305/IUCN.UK.2014-1.RLTS.T57460802A43185891.en.
* ↑ Frost, Darrel R. «Gastrotheca monticola Barbour and Noble, 1920» (en anglès). Amphibian Species of the World: an Online Reference, 2022. DOI: 10.5531/db.vz.0001.
# Iàblonovo

Iàblonovo - Яблоново (rus) - és un poble de l'óblast de Bélgorod, a Rússia. El 2010 tenia 421 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# Iàblonovka

Iàblonovka (en rus: Яблоновка) és un poble del krai de Primórie, a l'Extrem Orient de Rússia, que en el cens del 2010 tenia 434 habitants. Pertany al districte rural de Iàkovlevski.

## Referències

* ↑ Законодательное Собрание Приморского края. Закон Приморского края № 161-КЗ от 14 ноября 2001 г «Об административно-территориальном устройстве Приморского края», в ред. № 148-КЗ от 8 ноября 2007 г.
# Iàblotxne

Iàblotxne (en (ucraïnès): Яблочне) és un poble de la República Autònoma de Crimea a Ucraïna, que el 2014 tenia 201 habitants. Pertany al districte de Bilogorsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Identitat de Picone

En el camp de les equacions diferencials ordinàries, la identitat de Picone, anomenada així en honor del matemàtic italià Mauro Picone (1885-1977), és un resultat clàssic sobre equacions diferencials lineals homogènies de segon ordre. Des de la seva creació el 1910 s'ha utilitzat amb gran èxit en associació amb una demostració gairebé immediata del teorema de comparació de Sturm-Picone, un teorema que la seva demostració va quedar recollida en moltes pàgines de les memòries originals de Sturm de 1836. També és útil per estudiar l'oscil·lació d'aquest tipus equacions (identitat de Mingarelli) i s'ha generalitzat a un altre tipus d'equacions diferencials i equacions de diferència.
La identitat de Picone s'utilitza per provar el teorema de comparació de Sturm-Picone.

## Identitat de Picone

Suposem que $u$ i $v$ són solucions de les dues equacions diferencials lineals homogènies de segon ordre en forma autoadjunta
    $(p_{1}(x)u')'+q_{1}(x)u=0$
i
    $(p_{2}(x)v')'+q_{2}(x)v=0.$
Llavors, per a tot $x$ amb $v(x)\neq 0$, es manté la identitat següent:
    $\left({\frac {u}{v}}(p_{1}u'v-p_{2}uv')\right)'=\left(q_{2}-q_{1}\right)u^{2}+\left(p_{1}-p_{2}\right)u'^{2}+p_{2}\left(u'-v'{\frac {u}{v}}\right)^{2}.$

## Demostració

$\left({\frac {u}{v}}(p_{1}u'v-p_{2}uv')\right)'=\left(up_{1}u'-p_{2}v'u^{2}{\frac {1}{v}}\right)'=u'p_{1}u'+u(p_{1}u')'-(p_{2}v')'u^{2}{\frac {1}{v}}-p_{2}v'2uu'{\frac {1}{v}}+p_{2}v'u^{2}{\frac {v'}{v^{2}}}=$
$=p_{1}u'^{2}-2p_{2}{\frac {uu'v'}{v}}+p_{2}{\frac {u^{2}v'^{2}}{v^{2}}}+u(p_{1}u')'-(p_{2}v')'{\frac {u^{2}}{v}}=$
$=p_{1}u'^{2}-p_{2}u'^{2}+p_{2}u'^{2}-2p_{2}u'{\frac {uv'}{v}}+p_{2}\left({\frac {uv'}{v}}\right)^{2}-u(q_{1}u)+(q_{2}v){\frac {u^{2}}{v}}=\left(p_{1}-p_{2}\right)u'^{2}+p_{2}\left(u'-v'{\frac {u}{v}}\right)^{2}+\left(q_{2}-q_{1}\right)u^{2}$

## Referències

* ↑ Picone, 1910, p. 1-141.

## Bibliografia

* Picone, Mauro «Sui valori eccezionali di un parametro da cui dipende un'equazione differenziale lineare del secondo ordine» (en italià). Ann. Scuola Norm. Sup. Pisa, 11, 1910.
* Swanson, Charles A. «Picone's Identity» (en anglès). Rendiconti di Matematica, 8(2), 1975, pàg. 373–397.
# Weare

Weare és una població dels Estats Units a l'estat de Nou Hampshire. Segons el cens del 2000 tenia 7.776 habitants.

## Demografia

Segons el cens del 2000, Weare tenia 7.776 habitants, 2.618 habitatges, i 2.117 famílies. La densitat de població era de 51 habitants per km².
Dels 2.618 habitatges en un 48,2% hi vivien nens de menys de 18 anys, en un 71% hi vivien parelles casades, en un 5,6% dones solteres, i en un 19,1% no eren unitats familiars. En el 13,4% dels habitatges hi vivien persones soles el 2,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,97 i el nombre mitjà de persones que vivien en cada família era de 3,28.
Per edats la població es repartia de la següent manera: un 32% tenia menys de 18 anys, un 5,7% entre 18 i 24, un 36,8% entre 25 i 44, un 20,7% de 45 a 60 i un 4,7% 65 anys o més.
L'edat mediana era de 34 anys. Per cada 100 dones de 18 o més anys hi havia 99,5 homes.
La renda mediana per habitatge era de 59.924$ i la renda mediana per família de 62.661$. Els homes tenien una renda mediana de 38.986$ mentre que les dones 27.643$. La renda per capita de la població era de 22.217$. Entorn de l'1,5% de les famílies i el 2,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Weare». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Weare». American Fact Finder. Oficina del Cens dels Estats Units, 12-01-2010.
# Immunodepressió

«Immunodepressió» té aquests significats:
* Immunodeficiència: incapacitat de desenvolupar una resposta immunològica adequada davant la presència d'un antigen estrany
* Immunosupressió: estat d'immunodeficiència provocat pel tractament d'algunes malalties

## Referències

* ↑ http://www.medic.cat/CGIBIN/MEDICX.PGM Arxivat 2016-03-03 a Wayback Machine. Diccionari Enciclopèdic de Medicina, equivalència d'immunodepressió
# Jacobus Reiner

Jacobus Reiner (Altdorf (Weingarten), 1560 - Abadia de Weingarten, 12 d'agost de 1606) fou un compositor alemany.
Fou deixeble de l'escola de música d'aquest convent i després d'Orlando di Lasso, sent anomenat més tard mestre de cant i després director de cors del referit establiment, motiu pel qual es va creure que era monjo benedictí, però en realitat mai va rebre ordres sagrades i va estar casat dues vegades.
En un d'aquests matrimonis va tenir un fill, Ambrosius Reiner (1604-1672) que també va ser compositor.

## Obres publicades

* Cantionum 5 et6 vocum: (Múnic, 1579)
* Cantiones germanicae 4 et 5 vocum: (Múnic, 1581)
* Psalmi paenitentiales 3 vocibus concinnati: (Múnic, 1586)
* Christliche Gesang: (Dillingen, 1589)
* Teutsche und lateinische Lieder mit 3 und 4 Stimmen: (Lainingen, 1593)
* Cantiones seu motetae 4 et 5 vocum: (Costnitz, 1595)
* Cantiones 6,7, 8 adjunctaque una 10 vocum: (Múnic, 1591)
* Motetae sacrae 5 et 6 vocum: (Costnitz, 1595)
* Canticaseu motetae ex sacris script, desumptae a quatuor et quinque voces: (Múnic, 1595)
* Liber Mottetarum sive cantionum sacrarum sex et octa vocum: (Múnic, 1600)
* Sacrarum Missarum sex vocum: (Dillingen, 1604)
* Gloriasissimae Maria Virginis: a 8 i 12 veus (Frankfurt, 1604)
* Motets: (Augsburg, 1604)
A més deixà infinitat d'obres inèdites.

## Referències

* Tom n.º 50, pàg, 391 de l'Enciclopèdia ESPASA (ISBN 84-239-4550-2)
# It's Five O'Clock Somewhere

"It's Five O'Clock Somewhere" és una cançó d'Alan Jackson i Jimmy Buffett composta per Jim "Moose" Brown i Don Rollins. Va ser llançada el juny de 2003 com al senzill principal de l'àlbum recopilatori de Jackson Greatest Hits Volume II. Va estar vuit setmanes no consecutives com a número #1 a la llista de Billboard Hot Country Songs l'estiu de 2003, i va quedar en la quarta posició en la llista anual Hot Country Songs. A més, la cançó també va assolir la posició #17 a la llista Billboard Hot 100 al setembre de 2003, i la posició #65 en la llista anual Billboard Hot 100.
El 5 de novembre de 2003, aquesta cançó va obtenir el Premi al Millor Esdeveniment Musical de l'Any de l'Associació de Música Country. La cançó va assolir la tercera posició en la llista Hot Country Songs de la dècada.

## Llistes
### Llistes setmanals

| Llista (2003) | Millor posició |
| US Hot Country Songs (Billboard) | 1 |
| US Billboard Hot 100 | 17 |

### Llistes anuals

| Llista (2003) | Millor posició |
| US Billboard Hot Country Songs | 4 |
| US Billboard Hot 100 | 65 |

## Referències

* 1 2 «Alan Jackson» (en anglès americà). [Consulta: 29 desembre 2022].
# Víctor Palmero Guerola

Víctor Palmero Guerola (Onda, Castelló, 26 de desembre de 1989) és un actor valencià de televisió, teatre i cinema. Ha treballat en la sèrie de Canal 9, Senyor retor, donant vida a Nelo. Des de 2015 forma part del repartiment de la sèrie de Telecinco, La que se avecina.

## Filmografia

| Sèrie de televisió Unió Musical Da Capo (Canal Nou, 2009-2010) Crematorio (Canal Plus, 2010) Senyor retor (Canal Nou, 2010) Fatum (Canal Nou, 2011) Física o Química (Antena 3, 2011) Con el culo al aire (Antena 3, 2012-2014) Bajo sospecha (Antena 3, 2014) La que se avecina (Telecinco, 2014) Telefilms Sprint Especial (Canal Nou, 2004) Electroshock (TV3, 2006) Llargmetratges Aquitania (2003) Dioses y Perros (2013) | Curtmetratges Post It (2009) El Síndrome de Hanso (2009) El Talento Difuso (2009) Conchín se lo traga (2010) Claudia a través del Cristal (2010) Planes de Futuro (2011) Teatre Cercanías (2005) Vecinos (2006) Smooking room: En el Roma no se fuma (2007) El día en que murió W. Shakesperare (2008) Miles Gloriosus (2008) El dúo de la Africana (2008-2009) Repóker (2009) Atrapados (2014) Clímax (2014) |

## Referències

* ↑ Canal 9 estrena demà la sèrie 'Senyor Retor', que narra l'adaptació d'un jove capellà a un petit poble d'interior
* ↑ «Nou actor per al fill del Recio i la Berta en La que se avecina». Arxivat de l'original el 2015-01-20. [Consulta: 17 gener 2015].

## Enllaços externs

* Currículum de Víctor Palmero al web del seu representant.
# WrestleMania XXVI

WrestleMania XXVI va ser la vint-i-sisena edició de WrestleMania, un esdeveniment de pagament per visió de lluita lliure professional de l'empresa World Wrestling Entertainment. Va tenir lloc el 28 de març del 2010 al University of Phoenix Stadium de Glendale a l'estat d'Arizona. Els temes musicals per a l'esdeveniment eren «I Made It (Cash Money Heroes)» de Kevin Rudolf i «Be Yourself» d'Audioslave.
Aquesta edició va ser la primera a celebrar-se a l'estat d'Arizona.

## Combats disputats

En els combats següents:
* En negreta el tipus de combat i el títol en joc.
* Entre parèntesis la duració.
* (c) = Campió.
Aquests van ser els resultats:
* Dark match: Yoshi Tatsu va guanyar la Battle Royal de 26 homes
** Tastu va eliminar finalment a Zack Ryder, guanyant la lluita.
* Campionat Unificat en Parelles de la WWE: ShoMiz The Miz & The Big Show (c) derrotaren John Morrison & R-Truth (3:24)
** Show va cobrir a Morrison després d'un "KO Punch".
* Randy Orton derrotà Cody Rhodes i Ted DiBiase (9:01)
** Orton va cobrir a DiBiase després d'un "RKO".
* Money in the Bank Ladder match: Jack Swagger derrotà Christian, Dolph Ziggler, Kane, Shelton Benjamin, Montel Vontavious Porter, Matt Hardy, Evan Bourne, Drew McIntyre i Kofi Kingston (13:44)
** Swagger va guanyar després de despenjar el maletí.
* Triple H derrotà Sheamus (12:09)
** HHH va cobrir a Sheamus després d'un "Pedigree".
* Rey Mysterio derrotà CM Punk (amb Luke Gallows, Serena) (6:30)
** Mysterio va cobrir a Punk després d'un "619" seguit d'un "Springboard splash"
** Si Mysterio perdia, havia d'unir-se a la Straight-Edge Society.
* No Holds Barred match: Bret Hart derrotà Vince McMahon en un No Holds Barred Lumberjack math (11:09)
** Bret va forçar a Vincen a rendir-se amb un "Sharpshooter".
** Els lumberjacks o llenyataires del combat van ser membres de la família Hart.
* Campionat Mundial del Pes Pesant: Chris Jericho (c) derrotà Edge (15:48)
** Jericho va cobrir a Edge després d'un "Codebreaker".
** Després de la lluita, Edge va aplicar una "Spear" a Jericho contra la barrera de protecció.
* Vickie Guerrero, Maryse, Michelle McCool, Alicia & Layla van derrotar Beth Phoenix, Gail Kim, Kelly Kelly, Mickie James & Eve Torres (3:26)
** Vickie va cobrir a Kelly després d'un "Splash".
* Campionat de la WWE: John Cena derrotà Batista (c) (13:31)
** Cena va forçar a Batista a rendir-se amb la "STF".
* Invicte vs. Carrera: The Undertaker derrotà Shawn Michaels (23:23)
** Undertaker va cobrir a Michaels després de dos "Tombstone Piledriver".
** Com a resultat, Michaels hagué de retirar-se de la lluita lliure professional.

## Referències

* ↑ «Resultats de WrestleMania XXVI». Arxivat de l'original el 2010-02-14. [Consulta: 29 març 2010].

## Vegeu també

* WrestleMania
* Esdeveniments de pagament per visió de la WWE

## Enllaços externs

* Pàgina oficial de l'esdeveniment (anglès)
# WrestleMania XXIV

WrestleMania XXIV o WrestleMania 24 va ser la vint-i-quatrena edició de WrestleMania, esdeveniment de pagament per visió de lluita lliure professional produït per la World Wrestling Entertainment. Va tenir lloc el 30 de març del 2008 al Citrus Bowl a Orlando (Florida). L'eslògan va ser «The Biggest WrestleMania Under the Sun» (El WrestleMania més gran sota el sol).
Els temes musicals d'aquesta edició van ser "Snow ((Hey Oh))" de Red Hot Chili Peppers i "Light It Up" de Rev Theory.
WrestleMania XXIV va ser la primera edició de WrestleMania celebrada a Florida. Va ser a més el segon WrestleMania celebrat a l'aire lliure, després del WrestleMania IX. Tot i els riscos d'un show a l'aire lliure, Vince McMahon va anunciar que el show es faria tant sí com no, amb el temps que fos. Els tiquets van sortir a la venda el 3 de novembre del 2007.

## Resultats

* Kane derrotà Mark Henry, Elijah Burke, Lance Cade, Deuce, Domino, Tommy Dreamer, Jim Duggan, Festus, The Great Khali, Hardcore Holly, Jesse, Brian Kendrick, Kofi Kingston, The Miz, Shannon Moore, Trevor Murdoch, Jamie Noble, Chuck Palumbo, Cody Rhodes, Snitsky, Stevie Richards, Val Venis i Jimmy Wang Yang pel Battle Royal de 24 homes. (6:50). Aquesta lluita va ser reproduïda al web de la WWE en un dark match.
* JBL derrotà Finlay (amb Hornswoggle) pel Belfast Brawl. (8:35). El final arriba amb el finisher de JBL.
* CM Punk derrotà Shelton Benjamin, Chris Jericho, Carlito, Montel Vontavious Porter, Mr. Kennedy i John Morrison pel Money in the bank. (13:55).
* Batista derrotà Umaga pel Battle for Brand Supremacy. (7:06). Lluita lenta que va acabar amb la Batista Bomb.
* Kane derrotà Chavo Guerrero (c) pel ECW Championship. (0:08). Té la característica de ser la lluita més curta a la història de Wrestlemania.
* Shawn Michaels derrotà Ric Flair per la retirada d'aquest últim. (20:23). Això va causar la reitrada de Ric Flair.
* Beth Phoenix i Melina (amb Santino Marella) derrotaren Maria i Ashley pel Playboy BunnyMania. (5:56).
* Randy Orton (c) derrotà Triple H i John Cena pel WWE Championship. (14:09).
* Floyd Mayweather derrotà The Big Show per l'honor. (11:36).
* The Undertaker derrotà Edge (c) pel World Heavyweight Championship. (23:50). Undertaker va continuar la seva ratxa de 16 victòries seguides a Wrestlemania sense cap derrota 16-0.

## Incident

Al tancament de l'esdeveniment, durant la celebració de la victòria de The Undertaker va succeir un accident pirotècnic que va deixar unes 40 persones amb cremades lleus i 3 persones hospitalitzades.

## Vegeu també

* WrestleMania

## Enllaços externs

* Pàgina oficial (anglès)
# Janet Taylor

Janet Taylor (13 de maig de 1804 - 25 de gener de 1870), nascuda Jane Ann Ionn, va ser una astrònoma i experta en navegació anglesa. En el transcurs d'una vida activa i molt exitosa, Taylor va publicar diverses obres d'astronomia i navegació, va fundar una acadèmia per a l'ensenyament d'aquestes matèries i va dirigir un magatzem centrat en la distribució, producció i repartació d'instruments nàutics. La seva família tenia molta anomenada i era recomanada per la Companyia Britànica de les Índies Orientals, la Trinity House, i l'Almirallat. En reconeixement per la seva obra, va ser premiada amb medalles per part dels reis de Prússia i dels Països Baixos, mentre que el seu mètode per a calcular la latitud i l'altitud va ser descrit com a "enginyós".
Taylor va ser una de les poques dones que va treballar com a fabricant d'instruments científics a Londres durant el segle xix. El seu "Mariner's Calculator" ('calculador mariner'), patentat el 1834, va ser rebutjat per l'Almirallat. No obstant això, se li va concedir una pensió el 1860 "en consideració als seus treballs benevolents entre la població marinera de Londres".

## Obra

* Lunar Tables for Calculating Distances.

## Referències i bibliografia
### Referències

* ↑ «Find A Grave Index». [Consulta: 26 juliol 2016].
* ↑ Mary T. Brück. Women in Early British and Irish Astronomy: Stars and Satellites. Springer, 25 juliol 2009, p. 53. ISBN 9048124735 [Consulta: 26 juliol 2013].
* ↑ http://collections.rmg.co.uk/collections/objects/11082.html
* 1 2 Croucher, John S. «Mrs Janet Taylor's ‘Mariner's Calculator’: assessment and reassessment». The British Journal for the History of Science, 44, 04, 2011, pàg. 493–507. DOI: 10.1017/S0007087410001512.
* ↑ Catharine M. C. Haines. International Women in Science: A Biographical Dictionary to 1950. ABC-CLIO, 1 gener 2001, p. 307–. ISBN 978-1-57607-090-1 [Consulta: 26 juliol 2013].

### Bibliografia

* Croucher, John S.; Croucher, Rosalind F. Mistress of Science: The Story of the Remarkable Janet Taylor, Pioneer of Sea Navigation. Amberley, 2016. ISBN 1445659859.
* Croucher, John S.; Rosalind F. Croucher «Mrs Janet Taylor's 'Mariner's Calculator': assessment and reassessment». British Journal for the History of Science, 44, 4, 01-12-2011, pàg. 493–507. DOI: 10.1017/s0007087410001512. JSTOR: 41428410.
* Gleadle, Kathryn «The Riches and Treasures of Other Countries': Women, Empire and Maritime Expertise in Early Victorian London». Gender and History, 25.1, 01-04-2013, pàg. 7–26.